
Berzence Nagyközség Önkormányzat Képviselő-testületének

2026. év szeptember hó 29. napján tartandó ülésére

Tárgy: A települési önkormányzatok szociális célú tűzifavásárlásához pályázat benyújtásának megtárgyalása
Előterjesztő: Keszericze István polgármester


Tisztelt Képviselő-testület!


A helyi önkormányzatokért felelős miniszter – az államháztartásért felelős miniszter egyetértésével – pályázatot hirdet a Magyarország 2025. évi központi költségvetéséről szóló 2024. évi XC. törvény 3. melléklet 2.3.1. pont szerinti települési önkormányzatok szociális célú tüzelőanyag vásárlásához kapcsolódó támogatására. 

Az önkormányzat egy fajta tüzelőanyag megvásárlásához igényelhet támogatást. 

Az igényelhető mennyiség az önkormányzat 2024. évi átlagos közfoglalkoztatotti létszám adata, a 2024. évi OSAP 1206 szerinti adatgyűjtés alapján aktív korúak ellátásában részesülők száma, a 2024. évi OSAP 1206 szerinti adatgyűjtés alapján rendszeres gyermekvédelmi kedvezményre jogosultak száma (osztva hárommal), illetve a 2025. január 1-ei lakosságszámból a 80 év feletti korcsoportos adata (osztva kettővel, 124 fő : 2 = 62 fő) került meghatározásra. 

Berzence nagyközség ezen mutatók figyelembe vételével az ebr42 önkormányzati információs rendszer adatlapja alapján, keménylombos tűzifából legfeljebb összesen 489 erdei m³ mennyiséget igényelhet. 

A támogatás mértéke keménylombos fafajta esetében 23.000 Ft/ erdei m3 + Áfa. A települési önkormányzatunk vonatkozásában a támogatás felhasználásának nem feltétele önrész vállalása, tekintettel arra, hogy a kedvezményezett települések besorolásáról és a besorolás feltételrendszeréről szóló 105/2015. (IV.23.) Korm. rendelet 2. melléklete alapján Berzence jelentős munkanélküliséggel sújtott település.

A tűzifa szállításából származó költségek a kedvezményezett önkormányzatot terhelik. 

A támogatást az a települési önkormányzat igényelheti, amelyik a szociális rászorultság és a 2026. évi igénylés részletes feltételeit – a jogosultak részére támogatást megállapító önkormányzati döntés és a kiosztás előtt hatályba lépő – rendeletben szabályozza akként, hogy: 

a) a Szoc. tv. szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvezzen, 
b) a Gyvt.-ben szabályozott halmozottan hátrányos helyzetű gyermeket nevelő család élvezzen előnyt,
c) előnyben részesíti a rendszeres gyermekvédelmi kedvezményben részesülő családokat, 
d) az egyszülős háztartások élvezzenek előnyt, 
e) azt a családot, amelyikben rokkantsági ellátásban részesülő él élvezzen előnyt 
f) a 65 év feletti, egyedül élő nyugdíjasok, akiknek a nyugdíja nem éri el a 150.000 Ft-t élvezzenek előnyt 
g) előnyben részesíti a 3 vagy több gyermeket nevelő családokat és 
h) háztartásonként legfeljebb 5 erdei m3 tűzifa biztosítására kerüljön sor, valamint 
i) vállalja, hogy a szociális célú tüzelőanyagban részesülőtől semmilyen ellenszolgáltatást nem kér.

A pályázatokat elektronikusan kell benyújtani, határideje 2026. szeptember 30. A benyújtási határidő jogvesztő. 

Fentiek alapján szükséges a képviselő testület határozata a pályázaton való részvétel tárgyában. 
Kérem az előterjesztést megvitatni, és a határozati javaslatot elfogadni szíveskedjenek.

Berzence, 2026. szeptember 21.

	
	Keszericze István

	
	polgármester


 
Határozati javaslat: 

BERZENCE NAGYKÖZSÉG ÖNKORMÁNYZAT KÉPVISELŐ-TESTÜLETÉNEK
... /2026. (.........) HATÁROZATA
A települési önkormányzatok szociális célú tűzifavásárláshoz kapcsolódó támogatására pályázat benyújtásáról.

Berzence Nagyközség Önkormányzat Képviselő-testülete a települési önkormányzatok szociális célú tüzelőanyag vásárlásához kapcsolódó támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 489 erdei m³ mennyiségben kemény lombos tűzifára. Az igényelt támogatás összege 489 m3 x 23.000,- Ft + Áfa, azaz 11.809.350,- Ft.
Berzence Nagyközség Önkormányzata tudomásul veszi, hogy a tűzifa szállításából származó költségek az önkormányzatot terhelik. 
A szállítás költségeit a Képviselő-testület Berzence Nagyközség Önkormányzata 2026. évi költségvetéséről szóló önkormányzati rendeletében biztosítja. 
A Képviselő-testület a pályázati adatlap tartalmával, az abban foglalt nyilatkozattal egyetért. 
Berzence Nagyközség Önkormányzata Képviselő-testülete kijelenti, hogy a szociális célú tűzifajuttatásban részesülőktől ellenszolgáltatást nem kér. 
A Képviselő testület felhatalmazza a polgármestert a pályázati adatlap aláírására és a pályázat benyújtására. 
Felelős: Keszericze István, polgármester 
Határidő: 2026. szeptember 30.

